I. El text refós de la legislació vigent a Catalunya en matèria de residus industrials (aprovat pel Decret legislatiu 2/1991 de 26 de setembre) disposa en el seu article 3.2 el següent: "El desplegament normatiu d'aquesta Llei ha de contenir una llista el més àmplia possible dels materials i de les substàncies que com a residus industrials són objecte d'aplicació d'aquesta Llei".
D'altra banda l'article 13 diu que "La Junta de Residus ha de mantenir al dia un codi d'identificació de les característiques de tots els residus industrials produïts a Catalunya i de valoració de la quantitat de cadascun d'ells" i que "els criteris d'identificació i caracterització dels residus especials s'han d'elaborar amb les prescripcions de la normativa comunitària i han de servir de base per a la formulació dels diferents programes sectorials de gestió".
Facultat el Govern per a dictar les disposicions necessàries per al desenvolupament i l'aplicació dels textos legals vigents en matèria de residus industrials (disposició final 1 del text refós de 1991) el Departament de Medi Ambient al qual està adscrita la Junta de Residus ha elaborat –i remet a aquesta Comissió Jurídica Assessora per al seu preceptiu dictamen– el Projecte de decret pel qual s'aprova el catàleg de residus de Catalunya en el qual s'actualitza la codificació vigent fins ara en el territori català i s'adapta a les noves necessitats estadístiques i d'informació a la Unió Europea.
El Projecte de decret s'acompanya de la documentació ressenyada a l'antecedent 2 d'aquest Dictamen elaborada d'acord amb allò previst als articles 63.2 i 65.1 de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya.
En la Memòria es fa constar que del Projecte de decret no se'n deriven efectes econòmics i que tampoc no es generen nous costos per a la Junta de Residus a la qual no s'atribueix una nova funció.
Per acord del Consell de Direcció de la Junta de Residus de 14 de juliol de 1995 es va aprovar la proposta de Decret que s'havia elaborat quatre dies abans malgrat que se suposa que el text del Catàleg de Residus document extens i complex era ja conegut per tots els membres del Consell per la qual cosa hagués estat convenient la incorporació a l'expedient de la proposta inicial i les observacions formulades en el seu cas.
L'informe del Servei Jurídic posa en relleu que en el Consell de Direcció hi estan representats juntament amb l'Administració de la Generalitat diversos interessos socials econòmics i territorials de la societat catalana la qual cosa suposa que d'acord amb aquest caràcter plural de la composició de l'esmentat Consell cal entendre que s'ha ratificat el tràmit d'audiència al qual fa referència l'article 64 de l'esmentada Llei 13/1989 tal com ha declarat aquesta Comissió Jurídica Assessora en el seu Dictamen 228/93.
Aquesta interpretació pot ésser vàlida en aquest cas en què es tracta d'aprovar un document –el Catàleg– essencialment tècnic però no es pot aplicar a totes les disposicions generals elaborades en el futur pel Departament de Medi Ambient sense una adequada justificació perquè aquesta Comissió manté la doctrina que nega el caràcter discrecional a l'esmentat tràmit d'audiència destinat a assegurar la legalitat i l'oportunitat de la norma projectada.
En l'expedient es fa constar també que el Projecte de decret no afecta cap disposició anterior per la qual cosa no s'acompanya la llista de disposicions afectades ni la taula de vigències.
Per tant el Projecte de decret sense perjudici de les anteriors observacions s'ha elaborat i tramitat amb subjecció al procediment previst per a les disposicions de caràcter general.
Correspon a l'Administració de la Generalitat de prendre les mesures necessàries per fomentar les activitats relacionades amb la minimització el tractament en origen i l'aprofitament o l'eliminació de residus industrials i d'assegurar que aquestes activitats s'efectuen en condicions adequades pel que fa a la protecció del medi i a l'aprofitament de recursos (art. 4.1 del Decret legislatiu 2/1991 ja citat).
Una d'aquestes mesures és l'aprovació pel Govern que és l'òrgan competent del Catàleg de Residus de Catalunya (CRC).
Aquesta Comissió Jurídica Assessora considera encertada la forma en què s'ha estructurat el Catàleg.
Els 19 grups formats responen a processos o a activitats industrials que generen els residus o bé a famílies importants de residus.
Aquests s'identifiquen mitjançant un codi (CJR) de sis dígits i es descriuen utilitzant la terminologia més propera emprada en la pràctica habitual.
El CRC indica: l'origen és a dir l'operació o el procés que fa néixer el residu; la categoria (classificació –CLA)) a què pertany el residu (inert no especial i especial) d'acord amb la classificació establerta per la Llei 6/1993 de 15 de juliol l'índex de perillositat (IP) –assignat solament als residus especials–; la inclusió en el programa d'actuacions per a la minimització (MIN); les opcions de valorització (VAL) ja siguin per a la comercialització la reutilització o el reciclatge i finalment el tractament i disposició del rebuig (TDR) que comprèn abocament incineració evaporincineració tractament fisicoquímic i biològic tractament fisicoquímic específic estabilització esterilització i oxidació humida.
Aquest complet contingut del Catàleg posa en relleu la importància d'aquest instrument pel que fa a la protecció del medi i a l'aprofitament de recursos.
Aquesta Comissió Jurídica Assessora considera que requereix un aclariment la denominada en el Catàleg "determinació de la gestió" perquè es presta a confusió amb les formes de l'activitat administrativa quan en la manera en què és descrita en la pàgina 4 del CRC es tracta en realitat de fixar els sistemes òptims de reduir o minimitzar els residus recuperar-los o reciclar-los si s'han generat i si no és possible aplicar un sistema de tractament o de disposició del rebuig.
Caldria reflectir aquest aclariment en l'articulat del Projecte de decret que reiteradament es refereix a la gestió sense precisar-ne el concepte.
Es formulen al contingut i forma del Projecte de decret les observacions següents que es declaren no essencials als efectes d'allò previst a l'article 18 del Reglament d'aquesta Comissió Jurídica Assessora (aprovat pel Decret 127/1991 de 17 de juny).
Se suggereix l'eliminació dels quatre primers paràgrafs del preàmbul que poden induir a confusió sobre l'objecte del Projecte de decret limitat a desenvolupar la legislació vigent a Catalunya en aquesta matèria malgrat que s'hi tingui en compte la normativa comunitària.
Caldria distingir més clarament en l'article 4 el que es fa en el Catàleg i allò que es farà en el cas que un residu pugui ser designat.
Se suposa que en el futur amb més d'un codi.
El canvi en la classificació o en la gestió prevista en el Catàleg –art. 6– es confia a la Junta de Residus malgrat que comporta la modificació d'un instrument aprovat pel Govern de la Generalitat.
Es proposa la supressió de l'article 7 infraccions i sancions perquè no diu res nou en no contenir una especificació en el quadre de les infraccions que si es podria fer d'acord amb l'article 129 de la Llei 30/1992 de 26 de novembre de règim jurídic de les administracions públiques i del procediment administratiu comú.
Sembla massa àmplia en la disposició transitòria l'atribució a la Junta de Residus de la facultat de determinar la forma de gestió alternativa malgrat que es limiti amb la invocació dels conceptes jurídics indeterminats de "més correcta i viable en cada cas".
Aquesta Comissió Jurídica Assessora reitera la conveniència d'observar la vacatio legis establerta a l'ordenament jurídic.
L'entrada en vigor el mateix dia de la seva publicació en el Diari Oficial manca de sentit referida a un document de 44 pàgines.
Àdhuc se suggereix establir un règim d'adaptació al catàleg de les situacions actuals per tal d'evitar que moltes d'aquestes restin fora de les noves determinacions amb gran perjudici per als interessos afectats.
Una vegada considerades les observacions formulades en el fonament jurídic IV d'aquest Dictamen es pot elevar al Govern per a la seva aprovació el Projecte de decret pel qual s'aprova el catàleg de residus de Catalunya.